CELEX: 62014TN0548
Language: da
Date: 2014-07-24 00:00:00
Title: Sag T-548/14: Sag anlagt den 24. juli 2014 — Spanien mod Kommissionen

15.9.2014   
            
            
               DA
            
            
               Den Europæiske Unions Tidende
            
            
               C 315/69
            
         Sag anlagt den 24. juli 2014 — Spanien mod Kommissionen
   (Sag T-548/14)
   2014/C 315/114
   Processprog: spansk
   
      Parter
   
   
      Sagsøger: Kongeriget Spanien (ved Abogado del Estado A. Rubio González)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelse af 15. maj 2014, hvorved det fastslås, at fritagelse for importafgifter i et konkret tilfælde er berettiget for så vidt angår et bestemt beløb og ikke er berettiget for så vidt angår et andet beløb, annulleres delvist (sag REM 03/2013).
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Første anbringende om tilsidesættelse af artikel 220, stk. 2, litra b), femte afsnit, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1)
               
                           —
                        
                        
                           Sagsøgeren gør i denne henseende gældende, at den meddelelse til importørerne, som blev offentliggjort den 21. maj 2010, udelukkende henviser til import af forarbejdede tunprodukter fra Colombia og El Salvador, men ikke fra Ecuador, og blot generelt henviser til, at det ikke kan udelukkes, at der foreligger uregelmæssigheder i andre lande med hensyn til oprindelseskumulation. Den offentliggjorte meddelelse opfylder betingelserne for en meddelelse vedrørende Colombia og El Salvador, men kan ikke vilkårligt udvides til at omfatte andre lande, blot fordi den indeholder en generel henvisning til muligheden for, at der foreligger uregelmæssigheder.
                        
                     
         
               2.
            
            
               Andet anbringende om tilsidesættelse af EF-toldkodeksens artikel 239
               
                           —
                        
                        
                           Sagsøgeren gør i denne henseende gældende, at proceduren med henblik på at opnå oprindelsescertifikater i det foreliggende tilfælde forløber i overensstemmelse med de forskrifter, der er fastsat af de kompetente myndigheder, som anvender lovgivningen forkert og ikke opfylder deres forpligtelser med hensyn til udstedelse af certifikater og kontrol af, om ordningen fungerer hensigtsmæssigt. Der er endvidere tale om en kontinuerlig adfærd, som bidrager til at skabe berettigede forventninger hos de erhvervsdrivende. Dermed er betingelserne opfyldt for at anerkende, at der er tale om en særlig situation inden for rammerne af præferenceordningerne.
                        
                     
         
               3.
            
            
               Tredje anbringende om tilsidesættelse af EF-toldkodeksens artikel 220, stk. 2, litra b), femte afsnit, sammenholdt med reglen om regional kumulation i gennemførelsesforordningen
               
                           —
                        
                        
                           Sagsøgeren gør i denne henseende gældende, at eftersom tilhørsforholdet til den samme regionale sammenslutning er direkte knyttet til reglen om regional kumulation, og meddelelsen i den generelle henvisning til muligheden for uregelmæssigheder indbefatter kumulation, kan den på ingen måde påvirke retten til at påberåbe sig at have handlet i god tro for så vidt angår transaktioner, hvor reglen om kumulation med de lande, som meddelelsen henviser til, ikke er blevet anvendt. I det foreliggende tilfælde kan begrænsningen ikke finde anvendelse på import, hvori der ikke indgår produkter med oprindelse i Colombia og El Salvador.